《登白云山》
明代·陈则

叠涧层峦石径斜，云林回抱地仙家。绿漫九洞潇湘接，红烂千山踯躅花。

谷鸟栖飞啼薜荔，寺僧来往在烟霞。酒酣不觉城阴晚，月出前溪映白沙。

作者简介：（约公元一三八三年前后在世），字文度，昆山人。生卒年均不详，约明太祖洪武中前后在世。洪武六年，（公元一三七三年）举秀才，授应天府治中。俄擢户部侍郎。以阅实人口，出为大同府同知，进知府。则工诗，与高启等称“北郭十友”，亦称十才子。